Agentuuri Division loovjuht Rain Pikand käsitles oma ettekandes uue eesti köögi tekkimist klassikalise disaini elementidest lähtuvalt. Klassikaline disain on funktsioonipõhine, mitte asja ilusaks tegemine. Eesti uue köögi eesmärk on tulla uuesti tagasi vana hea eesti toidu juurde. Toit on identiteedikandja, kultuuri osa, tulevikukultuur - võimas ja isikupärane. Ettekandja tõi välja neli  põhielementi, mis peaksid olema uue eesti köögi inspiratsiooni lähtealusteks: 1) Eesti loodus ja neli aastaaega - mille kaudu pakume maitset; 2) Tallinna vanalinn kui vallutajakultuuride mälestusmärk - toome esile teiste kultuuride mõjul tekkinu; 3) Meie ise oma loovuse ja ambitsioonikusega - hea toit peaks üllatama, tekitama emotsioone, vana tuttav asi uut moodi - loomingulisus/loovus traditsioonide elustamisel uues võtmes; 4) Toit kui loo jutustaja ja sõnumikandja - vajame "lugu-sõnumit", millesse peame eelkõige  ise uskuma.